somu9/iisc_mono_hindi_female huggingface dataset:
सन् दो हजार छः में अन्तर्राष्ट्रीय खगोलीय संघ ने ग्रह की नयी परिभाषा को अपनाया जिसके अनुसार प्लूटो, ग्रहों की श्रेणी में नहीं आता|
अब यह सौर परिवार का ग्रह नहीं है| आइए सौर परिवार के कुछ सदस्यों के बारे में जानकारी प्राप्त करें|
सूर्य हमसे निकटतम तारा है| यह निरंतर विशाल मात्रा में ऊष्मा तथा प्रकाश उत्सर्जित कर रहा है|
पृथ्वी की लगभग समस्त ऊर्जा का स्रोत सूर्य है|
वास्तव में, सभी ग्रहों की ऊष्मा तथा प्रकाश की ऊर्जा का प्रमुख स्रोत सूर्य ही है|
ग्रह तारों की भांति प्रतीत होते हैं, परन्तु ग्रहों में अपना प्रकाश नहीं होता
वे केवल अपने ऊपर पड़ने वाले सूर्य के प्रकाश को परावर्तित करते हैं|
क्या आप तारों तथा ग्रहों में भेद कर सकते हैं ?
ग्रहों तथा तारों में अन्तर करने की सरलतम विधि यह है कि तारे टिमटिमाते हैं,जबकि ग्रह ऐसा नहीं करते
तारों के सापेक्ष सभी ग्रहों की स्थिति भी बदलती रहती है|
प्रत्येक ग्रह एक निश्चित पथ पर सूर्य की परिक्रमा करता है| इस पथ को कक्षा कहते हैं|
किसी भी ग्रह द्वारा सूर्य की एक परिक्रमा पूरी करने में लगे समय को उस ग्रह का परिक्रमण काल कहते हैं|
ग्रहों की सूर्य से दूरी बढ़ने पर उनके परिक्रमण काल में भी वृद्धि हो जाती है|
मैं यह जानना चाहता हूँ कि सूर्य की परिक्रमा करते समय ग्रहों की टक्कर क्यों नहीं होती?
अपने किसी एक मित्र से केन्द्र पर खड़े होकर सूर्य को निरूपित करने के लिए कहिए|
आपके अन्य मित्र बुध, शुक्र, पृथ्वी तथा मंगल को निरूपित कर सकते हैं|
अपने मित्रों से अपनी-अपनी कक्षाओं में वामावर्त दिशा में सूर्य की परिक्रमा करने के लिए कहिए | क्या उनकी एक-दूसरे से टक्कर होती है?
किसी ग्रह द्वारा एक घूर्णन पूरा करने में लगने वाले समय को उसका घूर्णन काल कहते हैं|
कुछ ग्रहों के ज्ञात उपग्रह हैं जो उनकी परिक्रमा करते हैं|
किसी खगोलीय पिंड की परिक्रमा करने वाले अन्य खगोलीय पिंड को पहले खगोलीय पिंड का उपग्रह कहते हैं|
पृथ्वी सूर्य की परिक्रमा करती है | क्या इस कारण से पृथ्वी सूर्य का उपग्रह है ?
ग्रहों की परिक्रमा करने वाले पिंडों के लिए ही उपग्रह शब्द का उपयोग करते हैं|
चन्द्रमा पृथ्वी का उपग्रह है| बहुत से मानव-निर्मित उपग्रह पृथ्वी की परिक्रमा कर रहे हैं|
इन्हें कृत्रिम उपग्रह कहते हैं| लगभग चार हजार वर्ष पुराने ॠगवेद में प्राचीन भारत की खगोलिकी का उल्लेख है|
खगोलिकी में कई भारतीय विद्वानों का योगदान रहा है|
मुख्यतः ज्ञात खगोलज्ञों में से एक आर्यभट्ट हैं|
खगोलिकी पर आर्यभट्ट के योगदान का वर्णन उनकी रचना ‘आर्यभट्टिया’ में उल्लिखित है|
उनके द्वारा परिकलित पृथ्वी के व्यास का मान वर्तमान में ज्ञात मान के निकट है|
चन्द्रमा तथा ग्रह, सूर्य के प्रकाश के परावर्तन द्वारा चमकते प्रतीत होते हैं - ऐसा भी उन्होंने प्रतिपादित किया था|
उन्होंने, चन्द्र तथा सूर्य ग्रहणों की भी वैज्ञानिक व्याख्या दी
जब पृथ्वी की छाया चन्द्रमा पर पड़ती है तो चन्द्र ग्रहण की परिघटना होती है और जब चन्द्रमा की छाया पृथ्वी पर पड़ती है तो सूर्य ग्रहण की परिघटना होती है|
आर्यभट्ट के अनुसार पृथ्वी और चन्द्रमा के बीच की दूरी का मान वर्तमान में ज्ञात दूरी के बहुत करीब है|
बुध ग्रह सूर्य से निकटतम ग्रह है| यह हमारे सौर परिवार का लघुतम ग्रह है|
क्योंकि बुध सूर्य के अत्यधिक निकट है, अतः अधिकांश समय तक सूर्य की चकाचौंध में छिपा रहने के कारण इसका प्रेक्षण करना अत्यंत कठिन है|
तथापि, सूर्योदय से तुरन्त पूर्व अथवा सूर्यास्त के तुरंत पश्चात इसे क्षितिज पर देखा जा सकता है|
अतः यह वहीं दिखाई देता है जहाँ वृक्षों अथवा भवनों द्वारा क्षितिज को देखने में कोई बाधा नहीं आती|
बुध का अपना कोई उपग्रह नहीं है| ग्रहों में शुक्र पृथ्वी का निकटतम पड़ोसी है|
कभी-कभी शुक्र पूर्वी आकाश में सूर्योदय से पूर्व दिखाई देता है| कभी-कभी सूर्यास्त के तुरन्त पश्चात यह पश्चिमी आकाश में दिखाई देता है|
इसीलिए इसे प्रायः प्रभात तारा अथवा सांध्यतारा कहते हैं, यद्यपि यह तारा नहीं है| रात्रि के आकाश में इसे ढूँढ़ने का प्रयास कीजिए|
शुक्र का अपना कोई उपग्रह नहीं है| इसकी अपने अक्ष पर, घूर्णन गति कुछ असाधारण है|
यह पूर्व से पश्चिम की ओर घूर्णन करता है, जबकि पृथ्वी पश्चिम से पूर्व की ओर गति करती है|
किसी समाचार पत्र, पंचांग अथवा जंतरी में देखकर पता कीजिए कि आकाश में किस समय व किस दिन शुक्र दिखाई देगा ?
आप शुक्र ग्रह की पहचान इसकी चमक द्वारा बड़ी आसानी से कर सकते हैं|
याद रखिए शुक्र को आकाश में अधिक ऊँचाई पर नहीं देखा जा सकता|
आपको तो सूर्योदय से एक से तीन घंटे पूर्व अथवा सूर्यास्त के एक से तीन घंटे पश्चात की अवधि में शुक्र ग्रह का प्रेक्षण करने का प्रयास करना चाहिए|
तब क्या इसका यह अर्थ हुआ कि शुक्र पर सूर्योदय पश्चिम में तथा सूर्यास्त पूर्व में होता होगा ?
यदि आपको अवसर मिले तो दूरबीन द्वारा शुक्र को देखने का प्रयास कीजिए|
आप चन्द्रमा की भांति शुक्र की कलाओं का प्रेक्षण करेंगे |
पृथ्वी ही सौर परिवार का एकमात्र ऐसा ग्रह है जिस पर जीवन का अस्तित्व ज्ञात है|
पृथ्वी पर जीवन विद्यमान होने तथा उसकी निरंतरता बनाए रखने के लिए कुछ विशिष्ट पर्यावरणीय अवस्थाएँ उत्तरदायी हैं|
इनमें पृथ्वी की सूर्य से उचित दूरी होना भी सम्मिलित है , ताकि पृथ्वी पर सही ताप परिसर, जल की उपस्थिति, उपयुक्त वायुमंडल तथा ओजोन का आवरण बना रह सके
हमें अपने पर्यावरण की सुरक्षा करने के लिए विशेष सावधानी बरतनी चाहिए ताकि यह सुनिश्चित किया जा सके कि पृथ्वी पर जीवन को कोई संकट न हो|
अन्तरिक्ष से देखने पर पृथ्वी के पृष्ठ पर जल तथा भूमि से प्रकाश के परावर्तित होने के कारण वह नीली- हरी प्रतीत होती है|
पृथ्वी का घूर्णन अक्ष इसकी कक्षा के तल के लम्बवत नहीं है|
इसका अपने अक्ष पर झुकाव पृथ्वी पर ॠतु-परिवर्तन के लिए उत्तरदायी है|
पृथ्वी का केवल एक ही उपग्रह है| यदि मेरी आयु तेरह वर्ष है तो मैने सूर्य की कितनी परिक्रमा कर ली है|
अगला ग्रह जो पृथ्वी की कक्षा के बाहर का पहला ग्रह है, वह मंगल है|
यह हल का रक्ताभ प्रतीत होता है इसीलिए इस ग्रह को लाल ग्रह भी कहते हैं|
मंगल के दो छोटे प्राकृतिक उपग्रह हैं| मंगलयान भारतीय अंतरिक्ष अनुसंधान संगठन ने भारत का पहला मंगल कक्षित्र मिशन-मंगलयान, पांच नवम्बर दो हजार तेरह को प्रेक्षेपित किया|
यह चौबीस सितम्बर दो हजार चौदह को मंगल की कक्षा में सफलता पूर्वक पहुंच गया| इस प्रकार भारत अपने प्रथम प्रयास में ही इस कार्य को करने वाला विश्व में पहला देश बना|
बृहस्पति सौर परिवार का सबसे बड़ा ग्रह है| यह ग्रह इतना बड़ा है कि लगभग {१२००}{तेरएक हज़ार दो सौ} पृथ्वियाँ इस विशाल ग्रह के भीतर रखी जा सकती हैं|
परन्तु, बृहस्पति का द्रव्यमान पृथ्वी के द्रव्यमान का लगभग तीन सौ अठारह गुना है| यह अपने अक्ष पर अत्यधिक तीव्र गति से घूर्णन करता है|
मेरी यह धारणा है कि यदि आप एक इतनी बड़ी गेंद लें जिसमें लगभग एक हजार तीन सौ मटर के दानें समा सकें, तो यह गेंद बृहस्पति को निरूपित करेगी तथा मटर का दाना पृथ्वी को निरूपित करेगा|
बृहस्पति के बहुत से प्राकृतिक उपग्रह हैं| इसके चारों ओर धुँधले वलय भी हैं|
आकाश में अत्यधिक चमकीला प्रतीत होने के कारण आप इसे आसानी से पहचान सकते हैं|
यदि आप इसका प्रेक्षण दूरबीन की सहायता से करें तो आप इसके चार बड़े चन्द्रमा भी देख सकते हैं |
यह वलय नंगी आँखों से दिखाई नहीं देते| आप छोटे दूरदर्शक द्वारा इनका प्रेक्षण कर सकते हैं|
शनि के भी बहुत से प्राकृतिक उपग्रह हैं| शनि के बारे में एक रोचक बात यह है कि सभी ग्रहों में यह सबसे कम सघन है|
इसका घनत्व जल के घनत्व से भी कम है| ये सौर परिवार का बाह्यतम ग्रह हैं|
इन्हें , केवल बड़े दूरदर्शकों की सहायता से ही देखा जा सकता है
शुक्र की भांति यूरेनस भी पूर्व से पश्चिम दिशा में घूर्णन करता है| इसकी विलक्षण विशेषता इसका अत्यधिक झुका घूर्णन अक्ष है |
इसके परिणामस्वरूप यह कक्षीय गति करते समय अपने पृष्ठ पर लुढ़कता सा प्रतीत होता है|
सौर परिवार के प्रथम चार ग्रह - बुध, शुक्र, पृथ्वी तथा मंगल अन्य चार ग्रहों की तुलना में सूर्य के अत्यन्त निकट हैं|
इन्हें आन्तरिक ग्रह कहते हैं| आन्तरिक ग्रहों के बहुत कम चन्द्रमा होते हैं|
वे ग्रह जो मंगल की कक्षा से बाहर हैं, जैसे- बृहस्पति, शनि, यूरेनस तथा नेप्ट्यून, आन्तरिक ग्रहों की तुलना में कहीं अधिक दूर हैं| इन्हें बाह्य ग्रह कहते हैं| इनके चारों ओर वलय-निकाय हैं|
बाह्य ग्रहों के अधिक संख्या में चन्द्रमा होते हैं|
ग्रहों के अतिरिक्त सूर्य की परिक्रमा करने वाले कुछ अन्य पिंड भी हैं| ये भी सौर परिवार के सदस्य हैं|
मंगल तथा बृहस्पति की कक्षाओं के बीच काफ़ी बड़ा अंतराल है |
इन्हें क्षुद्रग्रह कहते हैं| क्षुद्रग्रहों को केवल बड़े दूरदर्शकों द्वारा ही देखा जा सकता है| धूमकेतु भी हमारे सौर परिवार के सदस्य हैं|
ये अत्यन्त परवलीय कक्षाओं में सूर्य की परिक्रमा करते हैं|
परन्तु, इनका सूर्य का परिक्रमण काल सामान्यतः काफी अधिक होता है| सामान्यतः धूमकेतु चमकीले सिर तथा लम्बी पूँछ वाले होते हैं|
ऐसे बहुत से धूमकेतु ज्ञात हैं जो समय-समय पर एक निश्चित काल-अंतराल पर दृष्टिगोचर होते हैं|
हैलेका धूमकेतु एक ऐसा ही धूमकेतु है जो लगभग हर छिहतर वर्ष के अंतराल में दिखाई देता है| इसे सन् उन्नीस सौ छियासी में पिछली बार देखा गया था|
क्या आप बता सकते हैं कि अगली बार हैलेका धूमकेतु कब दिखाई देगा|
कुछ व्यक्ति ऐसा सोचते हैं कि धूमकेतु घोर विपत्तियों, जैसे- युद्ध, महामारी, बाढ़ आदि के दूत हैं|
परन्तु ये सब मिथक तथा अंधविश्वास हैं| धूमकेतु का दृष्टिगोचर होना एक प्राकृतिक परिघटना है| इनसे भयभीत होने का कोई औचित्य नहीं है|
रात्रि के समय जब आकाश साफ हो तथा चन्द्रमा भी न दिखाई दे रहा हो तो आप कभी-कभी आकाश में प्रकाश की एक चमकीली धारी-सी देख सकते हैं |
इसे शूटिंग स्टार-या टूटता तारा कहते हैं यद्यपि यह तारा नहीं है| इन्हें उल्का कहते हैं|
उल्का सामान्यतः छोटे पिंड होते हैं जो यदा-कदा पृथ्वी के वायुमण्डल में प्रवेश कर जाते हैं| उस समय इनकी अति उच्च चाल होती है|
वायुमण्डलीय घर्षण के कारण ये तप्त होकर जल उठते हैं और चमक के साथ शीघ्र ही वाष्पित हो जाते हैं|
यही कारण है कि प्रकाश की चमकीली धारी अति अल्प समय के लिए ही दृष्टिगोचर होती है|
कुछ उल्का आकार में इतनी बड़ी होती हैं कि पूर्णतः वाष्पित होने से पूर्व ही वे पृथ्वी पर पहुँच जाती हैं| वह पिंड जो पृथ्वी पर पहुँचता है उसे उल्का पिंड कहते हैं|
उल्का पिंड वैज्ञानिकों को उस पदार्थ की प्रकृति की खोज करने में सहायता करते हैं जिससे सौर परिवार बना है|
जब पृथ्वी किसी धूमकेतु की पूँछ को पार करती है तो उल्काओं के झुँड दिखाई देते हैं|
इन्हें उल्कावृष्टि कहते हैं| कुछ उल्कावृष्टि नियमित समय अंतराल पर हर वर्ष होती हैं|
आप किसी वैज्ञानिक पत्रिका या इन्टरनैट से उनके दिखाई देने के समय का पता लगा सकते हैं|
आप यह जानना चाहेंगे कि कृत्रिम उपग्रह प्राकृतिक उपग्रहों से किस प्रकार भिन्न हैं|
कृत्रिम उपग्रह मानव-निर्मित हैं| इनका प्रमोचन पृथ्वी से किया गया है|
ये पृथ्वी के प्राकृतिक उपग्रह अर्थात् चन्द्रमा की तुलना में कहीं अधिक निकट रहकर पृथ्वी की परिक्रमा करते हैं|
भारत ने बहुत से कृत्रिम उपग्रहों का निर्माण तथा प्रमचन किया है| आर्यभट्ट भारत का प्रथम उपग्रह था| कुछ अन्य भारतीय उपग्रह इन्सैट, आई.आर.एस , कल्पना-वन, एडुसैट , आदि हैं |
कृत्रिम उपग्रहों के बहुत से व्यावहारिक अनुप्रयोग हैं| इनका उपयोग मौसम की भविष्यवाणी, रेडियो तथा टेलीविजन संकेतों के प्रेषण में किया जाता है| इनका उपयोग दूरसंचार तथा सुदूर संवेदन के लिए भी होता है|
मुझे यह कहना है कि सुदूर संवेदन से हमारा तात्पर्य दूरी से सूचनाएँ एकत्र करना है|
विस्तारित अधिगम : क्रियाकलाप एवं परियोजनाएँ आपके स्थान पर उत्तर-दक्षिण रेखा किसी छड़ी की छाया की सहायता से उत्तर-दक्षिण रेखा खींचना सीखें|
द्विविभाजक रेखा उत्तर-दक्षिण रेखा को इंगित करती है| यह तय करने के लिए कि इस रेखा का कौन सा सिरा उत्तर है, चुंबकीय दिक्सूचक का प्रयोग करें|
यदि संभव हो तो किसी कृत्रिम नभोमण्डल का भ्रमण कीजिए| हमारे देश के कई शहरों में कृत्रिम नभोमण्डल हैं|
रात्रि में कुछ घंटे तक आकाश का प्रेक्षण कीजिए| उस रात्रि को आकाश में चन्द्रमा नहीं होना चाहिए| देखते समय आप उल्का का संसूचन कर सकते हैं| इस कार्य के लिए सितम्बर - नवम्बर तक की अवधि अधिक उपयुक्त है|
नंगी आँखों से आकाश में दिखाई देने वाले कुछ ग्रहों तथा सप्तर्षि और ओरॉयन जैसे प्रमुख तारामण्डलों की पहचान करना सीखिए| ध्रुव तारे तथा सीरियस तारे की अवस्थिति ज्ञात करने का प्रयास कीजिए|
सूर्योदय की स्थिति- उत्तरायन तथा दक्षिणायन इस क्रियाकलाप को करने में कई सप्ताह लग सकते हैं| एक ऐसा स्थान चुनिये जहाँ से कि पूर्वी क्षितिज स्पष्ट रूप से दिखाई दे रहा हो|
प्रति सप्ताह एक प्रेक्षण लेना पर्याप्त है किसी भी दिन, उगते सूर्य की दिशा को नोट कीजिये| हर सप्ताह इस अवलोकन को दोहराएँ| आपको क्या मिलता है|
आप पायेंगे कि सूर्योदय की दिशा लगातार बदलती है| ग्रीष्म संक्रांति , से सूर्योदय की दिशा धीरे-धीरे दक्षिण की ओर होती जाती है|
इस अवस्था में सूर्य को दक्षिणायन कहा जाता है| ऐसा शीतकालीन संक्रांति तक होता रहता है|
इसके बाद, सूर्योदय की दिशा बदलकर उत्तर की ओर होने लगती है| इस समय सूर्य को उत्तरायन कहा जाता है| भूमध्य रेखा पर, विषुवों के केवल दो दिन ही में सूर्य पूर्व में उगता है|
अन्य सभी दिनों में, सूर्योदय पूर्व के उत्तर या पूर्व के दक्षिण की ओर होता जाता है|
अतः सूर्योदय की दिशा, दिशा-निर्धारण हेतु कोई उचित मार्गदर्शन प्रदान नहीं करती|
उत्तर दिशा को परिभाषित करने वाला ध्रुव तारा दिशा निर्धारण हेतु अच्छा संकेतक है|
लगभग पाँच सौ वर्ष पूर्व पोलैण्ड के पादरी तथा खगोलज्ञ जिनका नाम निकोलस कॉपरनिकस है, ने यह उल्लेख किया कि सूर्य सौर परिवार के केन्द्र पर स्थित है तथा ग्रह इसकी परिक्रमा कर रहे हैं|
यह एक क्रांतिकारी धारणा थी| कॉपरनिकस स्वयं अपने इस कार्य को प्रकाशित करने में झिझक अनुभव कर रहे थे|
उनके इस कार्य का प्रकाशन उनकी मृत्यु वाले वर्ष पंद्रह सौ तैंतालीस में हुआ|
सन् सौलह सौ नौ में गैलीलियो ने अपना दूरदर्शक स्वयं डिज़ाइन किया|
अपने दूरदर्शक द्वारा गैलीलियो ने बृहस्पति के चन्द्रमाओं, शुक्र की कलाओं तथा शनि के वलयों का प्रेक्षण किया|
उन्होंने यह प्रमाणित किया कि सभी ग्रह सूर्य की परिक्रमा करते हैं पृथ्वी की नहीं|
इस प्रकार आप यह देखते हैं कि विचार तथा धारणाएँ विकसित एवं परिवर्तित होती रहती हैं क्या आपकी अपनी धारणाएँ भी परिवर्तित होती हैं ?
यदि पर्याप्त साक्ष्य तथा प्रमाण उपलब्ध हैं तो क्या आप खुले मस्तिष्क से नयी धारणाओं को अपना लेते हैं?
कल्पना चावला प्रथम भारतीय महिला अंतरिक्ष यात्री थी| उनका जन्म करनाल, हरियाणा में सतरह मार्च उन्नीस सौ बासठ को हुआ था|
उन्होंने, पंजाब इंजीनियरिंग कॉलेज, चण्डीगढ़ से अपनी विज्ञान की स्नातक उपाधि एयरोनॉटिकल इंजीनियरिंग में प्राप्त की
उन्नीस सौ बयासी में वह संयुक्त राज्य अमरीका चली गई ओर टैक्सास विश्वविद्यालय से एय रोस्पेस इंजीनियरिंग विज्ञान की मास्टर डिग्री तथा कोलॉराडो विश्वविद्यालय से एयरोस्पेस इंजीनियरिंग में पीएच.डी. प्राप्त की|
वर्ष उन्नीस सौ अट्ठासी मे उन्होंने नासा में कार्य करना आरंभ किया और उन्नीस सौ छियानबे में पहली उड़ान के लिए चयनित की गई|
वह अंतरिक्ष में उड़ान भरने वाली भारत में जन्मी पहली महिला और दूसरी भारतीय व्यक्ति थीं|
दुर्भाग्यवश फरवरी दो हजार तीन को अंतरिक्ष यान कोलम्बिया हादसे में जान गंवाने वाले सात अंतरिक्ष यात्रियों में से वह एक थी| वह विश्वभर में युवा महिलाओं के लिए एक आदर्श हैं|
परन्तु, यह सुनकर वे दुखी भी थे कि सफेद संगमरमर की इस इमारत की भव्यता को इसके चारों ओर के क्षेत्र के वायु प्रदूषण से खतरा है
वे यह जानने के लिए उत्सुक थे कि वायु तथा जल प्रदूषण से निपटने के लिए क्या किया जा सकता है|
हम सब जागरूक हैं कि हमारा पर्यावरण अब वैसा नहीं है, जैसा यह पहले था
हमारे बड़े-बूढ़े नीले आकाश तथा स्वच्छ जल एवं शुद्ध वायु के विषय में बातचीत करते हैं जो उनके समय में उपलब्ध थे|
जनसंचार के साधन पर्यावरण की गुणवत्ता में निरंतर हो रही गिरावट के विषय में नियमित रूप से जानकारी देते रहते हैं|
हम स्वयं अपने जीवन में वायु तथा जल की गुणवत्ता में हो रही गिरावट के दुष्प्रभाव का अनुभव करते हैं|
उदाहरण के लिए, श्वसन रोगों से पीड़ित व्यक्तियों की संख्या में निरंतर वृद्धि हो रही है|
हम उस समय की कल्पनामात्र से ही भयभीत हो जाते हैं,जब हमें स्वच्छ वायु तथा जल उपलब्ध नहीं होंगे
आपने अपनी पिछली कक्षाओं में वायु तथा जल के महत्व को समझ लिया है|
इस अध्याय में हम अपने आस-पास होने वाले हानिकारक परिवर्तनों तथा हमारे जीवन पर इनके प्रभावों के विषय में अध्ययन करेंगे|
हम कुछ समय तक भोजन के बिना जीवित रह सकते हैं, परंतु वायु के बिना तो हम कुछ क्षण भी जीवित नहीं रह सकते
यह साधारण तथ्य हमें बताता है कि स्वच्छ वायु हमारे लिए कितनी महत्वपूर्ण है| आप यह जानते हैं कि वायु गैसों का मिश्रण है|
आयतन के अनुसार इस मिश्रण का लगभग अठहत्तर प्रतिशत नाइट्रोजन, तथा लगभग इक्कीस प्रतिशत ऑक्सीजन है|
कार्बन डाइऑक्साइड, ऑर्गन, मेथैन तथा जल वाष्प भी वायु में अल्प मात्रा में उपस्थित हैं|
आपने धुआँ उगलते ईट के भट्टे के निकट से गुजरते समय अपनी नाक को ढँका होगा|
आपको भीड़ वाली सड़कों पर चलते समय खाँसी आई होगी | दिन में विभिन्न समयों पर, जैसे प्रातःकाल, दोपहर तथा सायंकाल में भीड़ वाला चौराहा|
उपरोक्त क्रियाकलाप में आपका एक प्रेक्षण यह भी हो सकता है कि वायुमंडल में धुएँ की मात्रा में अंतर है| क्या आप जानते हैं कि यह धुआँ कहाँ से आया होगा ?
इस प्रकार के पदार्थों जैसे उद्योगों और स्वचालित वाहनों से निकले धुएँ के मिल जाने से भिन्न-भिन्न स्थानों के वायुमंडल की प्रकृति एवं संघटन में बदलाव आ जाता है|
जब वायु ऐसे अनचाहे पदार्थों के द्वारा संदूषित हो जाती है जो सजीव तथा निर्जीव दोनों के लिए हानिकर है, तो इसे वायु प्रदूषण कहते हैं|
जो पदार्थ वायु को संदूषित करते हैं उन्हें वायु प्रदूषक कहते हैं|
कभी-कभी ये प्रदूषक प्राक्रुतिक स्त्रोतों जैसे ज्वालामुखी का फटना, वनों में लगने वाली आग से उठा धुआँ अथवा धूल द्वारा आ सकते हैं|
मानवीय क्रियाकलापों के द्वारा भी वायु में प्रदूषक मिलते रहते हैं|
इन वायु प्रदूषकों का स्त्रोत फ़ैक्टरी, विद्युत संयंत्र, स्वचालित वाहन निर्वातक, जलावन लकड़ी तथा उपलों के जलने से निकला हुआ धुआँ हो सकता है |
आपने समाचार पत्रों में पढ़ा होगा कि बच्चों में श्वसन समस्याएँ दिन-प्रतिदिन बढ़ती जा रही हैं|
श्वसन समस्याओं से कितने बच्चे पीड़ित हैं । इसे ज्ञात करने के लिए आप अपने मित्रों तथा आस-पड़ोस के घरों का सर्वेक्षण कीजिए
बहुत सी श्वसन समस्याएँ वायु प्रदूषण के कारण होती हैं|
आइए यह जानने का प्रयास करें , कि प्रदूषित वायु में कौन से पदार्थ अथवा प्रदूषक उपस्थित होते हैं
क्या आपने कभी यह ध्यान दिया है कि हमारे शहरों में कितनी तेज़ी से वाहनों की संख्या बढ़ रही है ?
वाहन अधिक मात्रा में कार्बन मोनोऑक्साइड, कार्बन डाइऑक्साइड, नाइट्रोजन ऑक्साइड तथा धुआँ उत्पन्न करते हैं |
पेट्रोल तथा डीज़ल जैसे ईंधनों के अपूर्ण दहन से कार्बन मोनोऑक्साइड उत्पन्न होती है|
यह एक विषैली गैस है यह रुधिर में ऑक्सीजन- वाहक क्षमता को घटा देती है| क्या आप जानते हैं?
यदि दिल्ली में पंजीक्रुत वाहनों को एक के बाद एक लाइन में खड़ा करें तो यह संसार की दो सर्वाधिक लम्बी नदियों-नील तथा अमेजन की संयुक्त लम्बाई के लगभग बराबर लम्बी हो जाएगी|
बूझो को विशेषतः सर्दियों में वायुमंडल में दिखने वाली कोहरे जैसी मोटी परत याद है| यह धूम-कोहरा होता है जो धुएँ तथा कोहरे से बनता है जो धुएँ तथा कोहरे से बनता है|
धुएँ में नाइट्रोज़न के ऑक्साइड उपस्थित हो सकते हैं जो अन्य वायु प्रदूषकों तथा कोहरे के संयोग से धूम कोहरा बनाते हैं|
इसके कारण साँस लेने में कठिनाई वाले रोग, जैसे-दमा, खाँसी तथा बच्चों में साँस के साथ हरहराहट उत्पन्न हो जाते हैं| बहुत से उद्योग भी वायु प्रदूषण के लिए उत्तरदायी हैं|
पेट्रोलियम परिष्करणशालाएँ सल्फर डाइऑक्साइड तथा नाइट्रोजन डाइऑक्साइड जैसे गैसीय प्रदूषकों की प्रमुख स्त्रोत हैं|
विद्युत संयंत्रों में कोयला जैसे ईंधन के दहन से सल्फर डाइऑक्साइड उत्पन्न होती है|
यह फेफड़ों को स्थायी रूप से क्षतिग्रस्त करने के साथ-साथ श्वसन समस्याएँ भी उत्पन्न कर सकती है|
आपने अध्याय में जीवाश्मी ईंधन के जलाने के विषय में पढ़ लिया है|
अन्य प्रकार के प्रदूषक क्लोरोफ्लोरो कार्बन हैं जिनका उपयोग रेफ्रिजरेटरों, एयर कण्डीशनरों में होता है|
क्लोरोफ़्लोरो कार्बन के द्वारा वायुमंडल की ओज़ोन परत क्षतिग्रस्त हो जाती है|
याद कीजिए, ओज़ोन परत सूर्य से आने वाली हानिकर पराबैंगनी किरणों से हमें बचाती है|
क्या आपने ओज़ोन छिद्र के बारे में सुना है? इसके बारे में जानने का प्रयास कीजिए|
इन गैसों के अतिरिक्त डीज़ल तथा पेट्रोल के दहन से चलने वाले स्वचालित वाहनों द्वारा अत्यन्त छोटे कण भी उत्पन्न होते हैं जो अत्यधिक समय तक वायु में निलंबित रहते हैं |
ये कण इस्पात निर्माण तथा खनन जैसे औद्योगिक प्रक्रमों द्वारा भी उत्पन्न होते हैं|
विद्युत संयंत्रों से निकलने वाली राख के अति सूक्ष्म कण भी वायुमंडल को प्रदूषित करते हैं|
पिछले दो दशकों से अधिक समय से पर्यटकों को सर्वाधिक आकर्षित करने वाला भारत के आगरा शहर में स्थित ताजमहल, चिंता का विषय बना हुआ है |
विशेषज्ञों ने यह चेतावनी दी है कि वायु प्रदूषक इसके सफेद संगमरमर को बदरंग कर रहे हैं|
अतः वायु प्रदूषण द्वारा केवल सजीव ही प्रभावित नहीं होते किंतु भवन, स्मारक तथा प्रतिमाएँ जैसी निर्जीव वस्तुएँ भी प्रभावित होती हैं|
आगरा तथा इसके चारों ओर स्थित रबड़ प्रक्रमण, स्वचालित वाहन, रसायन और विशेषकर मथुरा तेल परिष्करणी जैसे उद्योग सल्फर डाइऑक्साइड तथा नाइट्रोजन डाइऑक्साइड जैसे प्रदूषकों को उत्पन्न करने के लिए उत्तरदायी रहे हैं|
ये गैसें वायुमंडल में उपस्थित जलवाष्प से अभिक्रिया करके सल्फ्यूरिक अम्ल तथा नाइट्रिक अम्ल बनाती हैं|
ये वर्षा को अम्लीय बनाकर वर्षा के साथ पृथ्वी पर बरस जाते हैं|
मथुरा तेल परिष्करणी से उत्सर्जित काजल कण जैसे निलंबित कणों का संगमरमर को पीला करने में योगदान है|
ताजमहल को सुरक्षित रखने के लिए सर्वोच्च न्यायालय ने बहुत से उपाय किए हैं|
माननीय न्यायालय द्वारा उद्योगों को संपीडित प्राक्रुतिक गैस तथा द्रवित पेट्रोलियम गैस जैसे स्वच्छ ईंधनों का उपयोग करने के आदेश दिए गए हैं|
इसके अतिरिक्त ताज के क्षेत्र में मोटर वाहनों को सीसारहित पेट्रोल का उपयोग करने के आदेश हैं|
अपने बड़े बूढ़ों से चर्चा करके यह देखिए कि वे अब से बीस अथवा तीस वर्ष पूर्व के ताज की अवस्था के बारे में क्या कहते हैं| अपनी के लिए ताजमहल का चित्र प्राप्त करने का प्रयास कीजिए|
मुझे फसलों वाला अध्याय याद आता है| मैं हैरान हूँ कि क्या अम्लीय वर्षा खेतों की मिट्टी तथा पौधों को भी प्रभावित करती है?
सूर्य की किरणें वायुमंडल से गुजरने के पश्चात् पृथ्वी की सतह को गरम करती हैं|
पृथ्वी पर पड़ने वाले सूर्य के विकिरणों का कुछ भाग पृथ्वी अवशोषित कर लेती है और कुछ भाग परावर्तित होकर वापस अंतरिक्ष में लौट जाता है|
परावर्तित विकिरणों का कुछ भाग वायुमंडल में रुक जाता है|
ये रुका हुआ विकिरण पृथ्वी को और गरम करता है|
यदि आपने किसी पौधशाला अथवा अन्य किसी स्थान पर पौधा-घर को देखा है तो याद कीजिए कि सूर्य की ऊष्मा पौधा-घर में प्रवेश तो कर जाती है पर इससे बाहर नहीं निकल पाती|
यही रुकी हुई ऊष्मा पौधा-घर को गरम करती है| पृथ्वी के वायुमंडल द्वारा रोके गए विकिरण यही कार्य करते हैं|
यही कारण है कि उसे पौधा-घर प्रभाव कहते हैं| इस प्रक्रम के बिना पृथ्वी पर जीवन संभव नहीं हो सकता है|
अब यह प्रक्रम जीवन के लिए खतरा बन गया है|
इस प्रभाव के लिए हवा में सीओटू की अधिकता उत्तरदायी है परन्तु वायुमंडल में सीओटू की मात्रा कैसे बढ़ती है और इसका आधिक्य कैसे हो जाता है ?
परिणामस्वरूप वायुमंडल के औसत ताप में निरन्तर वृद्धि हो रही है| इसे विश्व ऊष्णन कहते हैं|
मिथेन, नाइट्रोस आक्साइड तथा जलवाष्प जैसी अन्य गैसें भी इस प्रभाव में योगदान करती हैं|
विश्व ऊष्णन एक गंभीर संकट विश्व ऊष्णन के कारण समुद्र तल में एक आश्चर्यजनक वृद्धि हो सकती है| कई स्थानों पर तटीय प्रदेश जलमग्न हो चुके हैं|
विश्व ऊष्णन के विस्तृत प्रभाव वर्षा-प्रतिरूप, क्रुषि, वन, पौधे तथा जंतुओं पर हो सकते हैं|
हाल ही में प्राप्त मौसम परिवर्तन की रिपोर्ट के अनुसार पौधा-घर गैसों को वर्तमान स्तर तक रखने के लिए हमारे पास सीमित समय है|
अन्यथा शताब्दी के अंत तक दो डिग्री सेल्सियस तक ताप में वृद्धि हो सकती है जो संकटकारी स्तर है| विश्व ऊष्णन विश्वव्यापी सरकारों के लिए विचारणीय विषय बन गया है|
बहुत से देशों ने पौधा-घर गैसों के उत्सर्जन में कमी करने के लिए एक अनुबंध किया है|
संयुक्त राष्ट्र सम्मेलन के अंतर्गत क्योटो प्रोटोकॉल एक ऐसा ही अनुबंध है जिस पर बहुत से देश हस्ताक्षर कर चुके हैं|
बूझो को यह सुनकर आश्चर्य हो रहा है कि पृथ्वी के ताप में केवल {0.5}{शून्य दशमलव पाँच}डिग्री सेल्सियस जितनी कम वृद्धि के इतने गंभीर परिणाम हो सकते हैं|
पहेली उसे यह बताती है कि अभी हाल ही में समाचार पत्रों में उसने यह पढ़ा था कि हिमालय के गंगोत्री हिमनद विश्व ऊष्णन के कारण पिघलने आरम्भ हो गए है|
वायु प्रदूषण को कम करने के लिए हम क्या कर सकते हैं ?
प्रदूषण के विरुद्ध हमारी लड़ाई में सफलता की अनेक कथाएँ हैं|
उदाहरण के लिए, कुछ वर्ष पूर्व दिल्ली संसार में सर्वाधिक प्रदूषित नगर था|
यहाँ पेट्रोल तथा डीज़ल से चलने वाले मोटर वाहनों से निकले धुएँ के कारण दमघोटू वातावरण था|
वाहनों को सीसारहित पेट्रोल, क्लोरोफ्लोरो कार्बन जैसे अन्य ईंधनो द्वारा चलाए जाने का निर्णय लिया गया |
इन उपायों द्वारा शहर की वायु अपेक्षाकृत स्वच्छ हो गयी है|
आप भी कुछ ऐसे उदाहरण जानते होंगे जिनसे आपके क्षेत्र में वायु प्रदूषण को कम किया गया है| इन उदाहरणों की अपने मित्रों से चर्चा करिए|
क्या आप विद्यालयों में बच्चों द्वारा चलाए गए अभियान “पटाखों का बहिष्कार करिए” के विषय में जानते हैं?
इस अभियान ने दिवाली के दिनों में वायु प्रदूषण के स्तर में काफ़ी अन्तर ला दिया है|
सरकार तथा अन्य एजेन्सियों द्वारा विभिन्न स्थानों पर वायु की गुणवत्ता का नियमित मॉनीटरण किया जाता है|
इन आंकड़ों का उपयोग कर हम अपने मित्रों तथा पड़ोसियों में वायु प्रदूषण के प्रति जागरूकता उत्पन्न कर सकते हैं|
हमें अपनी ऊर्जा की आवश्यकता की पूर्ति के लिए जीवाश्मी ईंधन के स्थान पर वैकल्पिक ईंधनों को अपनाने| की आवश्यकता है|
ये वैकल्पिक ईंधन सौर ऊर्जा, जल ऊर्जा तथा पवन ऊर्जा हो सकते हैं|
विद्यालय पहुँचने के लिए आपके पास विभिन्न विकल्प हैं, जैसे- पैदल चलकर, साइकिल चलाकर, बस अथवा अन्य सार्वजनिक परिवहन द्वारा यात्रा करके, व्यक्तिगत कार द्वारा अथवा कार में साझेदारी करके|
इन विकल्पों की वायु की गुणवत्ता पर प्रभाव के बारे में अपनी कक्षा में चर्चा कीजिए|
हमारे थोड़े से योगदान से पर्यावरण की अवस्था में विशाल अन्तर उत्पन्न हो सकता है|
हम पेड़ लगा सकते हैं तथा पड़ोस में लगे वृक्षों का पोषण कर सकते हैं|
क्या आप वन महोत्सव के विषय में जानते हैं, जब जुलाई माह में प्रतिवर्ष लाखों वृक्ष रोपित किए जाते हैं ?
बूझो तथा पहेली एक बार ऐसे स्थान से गुजरे जहाँ कुछ लोग सूखी पत्तियाँ जला रहे थे| उन्हें खाँसी आने लगी क्योंकि समस्त क्षेत्र धुएँ से भरा था|
पहेली ने सोचा कि जलाने से अच्छा विकल्प तो इन्हें कम्पोस्ट-पिट में डालना हो सकता है आप क्या सोचते हैं?
सोचिए तथा उन क्रियाकलापों की सूची बनाइए जिनके लिए हमें जल की आवश्यकता होती है|
हमने देखा कि जनसंख्या वृद्धि, उद्योग तथा कृषि में उपयोग के कारण जल दुर्लभ होता जा रहा है|
आपने यह भी देखा होगा कि कपड़े धोने, नहाने आदि के बाद हमारे द्वारा उपयोग किया गया जल कितना गँद हो जाता है|
इसका यह अर्थ है कि जल में हम कुछ ऐसे पदार्थ मिला देते हैं जो उसकी गुणवत्ता को कम करके उसके रंग और गंध को भी बदल देते हैं|
जब भी वाहित मल, विषैले रसायन, गाद आदि जैसे हानिकर पदार्थ जल में मिल जाते हैं तो जल प्रदूषित हो जाता है|
जल को प्रदूषित करने वाले पदार्थों को जल प्रदूषक कहते हैं|
नल, तालाब, नदी, कुएँ तथा झील के जल के नमूनों को एकत्र करने का प्रयास कीजिए|
प्रत्येक को काँच के अलग-अलग बर्तनों में उड़ेलिए| इनकी गंध, अम्लीयता तथा रंग की तुलना कीजिए|
यह अधिकांश उत्तरी, केन्द्रीय तथा पूर्वी भारतीय जनसंख्या का पोषण करती है|
करोड़ों व्यक्ति अपनी दैनिक आवश्यकताओं और जीविका के लिए इस पर निर्भर हैं|
परन्तु, हाल ही में प्रक्रुति के लिए विश्वव्यापी कोष द्वारा किए गए अध्ययन में यह पाया गया कि गंगा संसार की दस ऐसी नदियों में से एक है जिनका अस्तित्व खतरे में है|
इसके प्रदूषण स्तर में कई वर्षों से निरन्तर वृद्धि हो रही है|